二月十五日酴醾洞醉中
作者：陳著
朝代：宋

paragraphs: 木香架下春未饒，纍纍叢蕤方弄嬌。
含香不吐有時發，只須十日晴光牢。
滿腔醖藉固有在，花心雅欲投金焦。
逐時消遣老者事，頗與酒興無花妖。
不妨掇纈細咀嚼，與知味者相招邀。
而況逢迎骨肉親，酒無清濁和粕澆。
百年此樂能幾日，今日何日是花朝。
誰知醉無以將還自愧，終不如獨醒君子賦離騷。